KLASA: 025-02/22-01/1

UR.BROJ: 2196-16-1-02-22-7

U Jarmini, 05. travnja 2022.

**Izvješće o radu Komunalnog društva Jarmina d.o.o.**

**za 2021. godinu**

1. **UVODNI DIO**

U izvještajnom razdoblju za 2021. godinu direktor Komunalnog društva Jarmina d.o.o. zastupao je društvo, organizirao i rukovodio procesom rada i poslovanja društva, sklapao ugovore o zapošljavanju djelatnika, te odlučivao o pravima i obvezama djelatnika u skladu sa zakonom te obavljao druge poslove samostalno i bez ograničenja.

1. **RAD DRUŠTVA**

U prethodnoj godini Komunalno društvo Jarmina d.o.o. obavljalo je sljedeće poslove:

***a) uređenje, održavanje i čišćenje javnih zelenih površina***

* košnja trave uz cestu i na javnim zelenim površinama
* orezivanje živice (ulaz u naselje, međa zgrade Vatrogasnog doma)
* održavanje stabala i raslinja na javnim površinama
* zalijevanje travnjaka, sadnja i održavanje cvijeća
* proljetno i jesensko čišćenje travnjaka i grabljanje otkosa
* pometanje javnih površina (prostor i parkiralište ispred zgrade Općine, prostor ispred Pošte i Kino sale, zdravstvene ustanove, prostor oko Spomenika te pometanje i čišćenje autobusnih stanica na području Općine)
* čišćenje snijega i posipanje soli na javnim površinama

***b) uređenje i održavanje rekreacijskih površina***

* košnja trave na nogometnom igralištu „Borinci“ i prostora oko igrališta
* košnja trave na dječjim igralištima
* čišćenje dječjih igrališta , održavanje sprava i pražnjenje koševa za smeće

***c) groblje***

* košnja trave i orezivanje živice
* održavanje i uređenje čistoće unutar i izvan groblja
* zbrinjavanje otpada i odvoz biljnog materijala
* sanacija staza i ograde na groblju
* obavljanje ispraćaja, sahrane i ukopa pokojnika
* redovna naplata grobne naknade
* uredno vođenje Grobnog očevidnika i Registra umrlih
* izdavanje Rješenja o korištenju grobnog mjesta, Ugovori o prijenosu prava korištenja te Suglasnosti za izvođenje radova na groblju

***d) administrativni poslovi za Općinu***

* priprema uplatnica, naplata, knjiženje te kontrola naplate komunalne naknade i naknade za uređenje voda

***e) ostalo***

* usluge rada na minibageru
* čišćenje prostorija zgrade Općine
* sitniji popravci i intervencije u objektima i uređajima u vlasništvu Općine
* orezivanje drvoreda u Vinkovačkoj ulici
* rezanje i utovar trupaca i granja nakon uklanjanja dotrajalih stabala
* ručni iskop rovova za telefonski priključak za zgradu vrtića
* podjela vreća po domaćinstvima za odvojeno prikupljanje otpada
* podjela kanti za papir i plastiku po domaćinstvima za odvojeno prikupljanje otpada
* vođenje i nadzor nad javnim radovima
* uređenje sanitarnog čvora u zgradi Općine
* montaža i demontaža jaslica i adventskog vijenca
* priprema i betoniranje temelja dječjeg igrališta

1. **ZAKLJUČAK**

Podneseno Izvješće o radu Komunalnog društva Jarmina d.o.o. sadrži prikaz poslova i zadataka obavljenih u prethodnoj godini.

Direktor i zaposlenici društva poslove su obavljali kvalitetno za što veće zadovoljstvo i sigurnost mještana Općine Jarmina.

Direktor

Đuro Franjčić